En anden forfatter, [[Wilhelm Müller (digter)|Wilhelm Müller]], var også håbløst forelsket i Hensel. Han beskrev sin ugengældte kærlighed til hende i sine digtsamlinger ''Die schöne Müllerin'' og ''Winterreise''. [[Franz Schubert]] satte musik til ''Die schöne Müllerin'' i 1823 og til ''Winterreise'' i 1828, og de to sangcyklusser, der blev ud af det, hører i dag til hans populæreste. Et venskab med Ludwig von Gerlach, der senere blev lærer for [[Otto von Bismarck]], førte hende ind i partiet [[Zentrum]]s inderkreds. Partiet var en stor magtfaktor i Tyskland. Dette stred mod hendes religiøse holdninger og førte til en følelsesmæssig krise, der gjorde, at hun meldte sig ind i den [[romerskkatolske kirke]].
Religion